**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2017. március 13-I RENDES ÜLÉSÉRŐL.**

 **Rendeletek:**

 **4/2017. (III.14.)**

 **Határozatok:**

 **19/2017. (III. 13.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2017. március 13-i rendes üléséről.

Jelen vannak: Tóth Istvánné polgármester, Bogár István, Dormán Jenő, Simon Viktória,

 Sipos László, Patakiné Sümegi Mária Erzsébet képviselők,

 Fazekas István jegyző, Gombosné Bencze Ildikó pénzügyi csoportvezető

 Darabos Balázsné jegyzőkönyvvezető.

 Távol volt: Vizlendvai László képviselő

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Simon Viktória képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre:

1./ Az önkormányzat 2017. évi költségvetés tervezete

 Előadó: Tóth Istvánné polgármester

A napirendi javaslatot a képviselőtestület egyhangúlag elfogadta.

1**./ Az önkormányzat 2017. évi költségvetés tervezete**

 Előadó: Tóth Istvánné polgármester

/ Írásos előterjesztés a jegyzőkönyv melléklete./

Tóth Istvánné polgármester elmondta, hogy a tervezetben az elmúlt ülés óta változtatás nem történt. Kérte, hogy az előterjesztésnek megfelelően a 2017. évi költségvetést a képviselőtestület fogadja el.

Sipos László javasolja, hogy egy pénzügyi kontrolt a Pénzügyi bizottság gyakoroljon a fizetett számlák felett. Nem tudja, hogy ezt hogyan tudnák megoldani. Azt látni tudnák, hogy a bizonyos számláknak van-e fedezete.

Fazekas István jegyző azt lehetne csinálni, hogy az utalásokról e-mailt kapnak a bizottsági tagok és ha ezzel egyetértenek csak akkor kerülne utalásra.

Patakiné Sümegi Mária Erzsébet ami a költségvetésben szerepel annak priorítása van.

Tóth Istvánné polgármester az elmúlt években is volt úgy, hogy a sportegyesületnek nem tudták átutalni időben a megállapított támogatást. A tavalyi évben tudták csak az ütemezés szerint biztosítani a támogatást.

Patakiné Sümegi Mária Erzsébet az egyesületnek sem jó ez a bizonytalanság.

Bogár István attól, hogy hetente látják a számlák kiutalását nem lesznek előbbre és az bizalmatlanságot is szül.

Gombosné Bencze Ildikó nem a rendszeres kifizetéseket kellene nézni, hanem az egyedi nagyobb összegű kifizetéseket kellene megnézni a bizottságnak.

Fazekas István a sportkör támogatása kapcsán elmondta, hogy általában az év végére szokott realizálódni a tervezett összeg kifizetése.

A jelenlegi beterjesztett költségvetés szűkösen lett tervezve és év közben változhat. Nem tudják még a bevételek alakulását, nem lehet tudni pontosan, hogy mennyi lesz az iparűzési adó bevétele. Ez mind-mind bizonytalan tényező.

Bogár István a sportegyesületnél a tavalyi évi költségvetésnél is volt hiány, amelyhez megpróbálnak szponzorokat megnyerni. De a tervezett összegre mindenképpen szüksége van az egyesületnek. Javasolta, hogy a költségvetést fogadják el.

Patakiné Sümegi Mária Erzsébet a tavalyi évben 500.000,- Ft-os támogatást állapítottak meg az egyházközségnek ezt adják át.

Szükségesnek tartaná a költségvetésben elkülöníteni pályázati önrészt.

Tóth Istvánné polgármester az 500.000,- Ft-ot az Ilona tervezési költségeire biztosítottuk az egyház számára. A további esetlegesen szóba jöhető pályázati önrészt még nem tudjuk, a korábban szóba jött pályázatokhoz még nem készült árajánlat így azokat tervezni sem tudjuk.

Patakiné Sümegi Mária Erzsébet nem lesz forrás a pályázatokhoz, legalább prioritásokat állítsanak fel.

Gombosné Bencze Ildikó bizonytalan, hogy mennyi lesz a bevétel.

Fazekas István jegyző a sorrendet fel lehet állítani, hogy mi élvez prioritást.

Tóth Istvánné polgármester a prioritást a testületnek kell megállapítani ez eddig is így működött.

Bogár István az eladásra szánt telek bevétele lenne a pályázati önerő és azt is meg kellene határozni, hogy ezt csak beruházásra fordíthatják.

Simon Viktória ajánlják fel a tiszteletdíjukat ez is már kb. 1.5 millió forint plusz éves szinten.

Bogár István akkor mindenki mondjon le róla. A következő ülésre ezt gondolják meg.

Gombosné Bencze Ildikó a költségtérítés lemondása nyilatkozattal történhet, amely a szükséges nyilatkozatot kiküldi. Ha a nyilatkozat meg lesz akkor április 1-től nem kerül sor utalásra ez így technikailag megoldható.

Tóth Istvánné polgármester az útiköltség térítésének feléről ő is lemond.

Bogár István alpolgármesteri tiszteletdíjából 20.000- Ft-ról is ő lemond.

Tóth Istvánné polgármester összességében április 1-től működne, hogy nem veszik fel ezen összegeket és júliusban visszatérnek rá.

Ezután Tóth Istvánné polgármester szavazásra tette fel az önkormányzat 2017. évi költségvetésének elfogadását.

A képviselőtestület 4 igen 2 tartózkodással a következő rendeletet alkotta:

**Teskánd Község Önkormányzata 4/2017.(III.14.) önkormányzati rendelete**

/ Teskánd Község Önkormányzata 2017. évi költségvetéséről szóló rendelete a jegyzőkönyv melléklete./

**Petőfi utcai telek értékesítés**

Tóth Istvánné polgármester javasolta, hogy döntsenek arról, hogy az önkormányzat tulajdonában lévő Petőfi utcai telket értékesítik és az ebből befolyó összeget fejlesztésre lehet csak felhasználni.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 19/2017.(III. 03.) számú határozata**

Teskánd Község Önkormányzata a tulajdonában lévő Petőfi utcai telket értékbecslés után értékesítésre meghirdeti. Az értékesítésből befolyt összeg csak fejlesztésre használható fel.

Több napirend és hozzászólás nem volt, Tóth Istvánné polgármester megköszönte a megjelenést és az ülés 20 órakor bezárta.

 Kmf.

**Tóth Istvánné Fazekas István**

**polgármester jegyző**

 Bogár István Simon Viktória

 jegyzőkönyv-hitelesítők